ai4bharat/Pralekha huggingface dataset:
रेल मंत्रालय
भारतीय रेल 28 अक्टूबर से एक महीने तक मेगा सुरक्षा अभियान चलाएगा
इस अभियान का उद्देश्य अचल संपत्तियों, लोकोमोटिव और रोलिंग स्टॉक के रखरखाव में किसी भी तरह की कमी को दूर करना है
इस अभियान के दौरान क्षेत्रीय मुख्यालय एवं मंडल कार्यालय के अधिकारी सघन निरीक्षण करेंगे
सुरक्षा भारतीय रेल की सर्वोच्च प्राथमिकता बनी हुई है और इस पर सबसे अधिक ध्यान दिया जाता है। रेल मंत्रालय ने अचल संपत्तियों, लोकोमोटिव और रोलिंग स्टॉक के रखरखाव में किसी भी तरह की कमी को दूर करने और भारतीय रेल से संबंधित सुरक्षा व्यवस्था को मजबूत करने के लिए सभी क्षेत्रीय रेलवे को 28 अक्टूबर से एक महीने का सुरक्षा अभियान शुरू करने का निर्देश दिया है। इस अभियान के दौरान, मौजूदा प्रक्रियाओं का अनुपालन सुनिश्चित किया जाएगा और मानवीय पहलुओं की निगरानी की जाएगी।
रेलवे बोर्ड ने सभी क्षेत्रीय रेलवे को यह सुनिश्चित करने का निर्देश दिया है कि मुख्यालय और मंडलों के अधिकारी सघन निरीक्षण करें और इस अभियान के दौरान निरीक्षण के क्रम में पाई गई कमियों में सुधार सुनिश्चित करें। इस अभियान के दौरान प्रत्येक मंडल में प्रत्येक दिन मुख्यालय का कम से कम एक अधिकारी निरीक्षण पर होना चाहिए। साथ ही, प्रत्येक मंडल का प्रत्येक प्रमुख खंड एक अधिकारी द्वारा नाइट फुट प्लेट निरीक्षण के अधीन होना चाहिए। मंडलों के सभी खंडों का निरीक्षण डीआरएम/एडीआरएम द्वारा किया जाएगा। अचल संपत्तियों के सामान्य सेहत की जांच की जाएगी।
रेलवे बोर्ड के इस मेगा सुरक्षा अभियान के निर्देशों में सभी पटरियों की नियमित गश्त और उनकी दिन-प्रतिदिन निगरानी शामिल है। परिचालन संबंधी उचित कार्यप्रणालियों का पालन और सुरक्षा व्यवस्था की अनदेखी नहीं होने देना सुनिश्चित करने के लिए स्टेशनों पर औचक निरीक्षण किया जाना चाहिए। साथ ही गेट, स्टेशन व परिचालन से जुड़े अन्य कर्मचारियों को सतर्क रहने के लिए प्रोत्साहित किया जाएगा।
संघ लोक सेवा आयोग
दिसंबर, 2019 में यूपीएससी द्वारा निर्धारित भर्ती परिणाम
दिसंबर, 2019 माह के दौरान संघ लोक सेवा आयोग द्वारा निम्नलिखित भर्ती परिणामों को निर्धारित किया गया है। अनुशंसित उम्मीदवारों को डाक द्वारा व्यक्तिगत रूप से सूचित कर दिया गया है।
जानकारी के लिए यहाँ क्लिक करें
गृह मंत्रालय
केंद्रीय गृह मंत्री श्री अमित शाह ने 2001 में संसद भवन की रक्षा में अपने प्राणों की आहुति देने वाले बहादुर शहीदों को श्रद्धांजलि दी।
श्री अमित शाह ने संसद भवन परिसर में वीर शहीदों को श्रद्धासुमन अर्पित किए
“2001 में लोकतंत्र के मंदिर संसद भवन पर हुए कायरतापूर्ण आतंकी हमले में दुश्मनों से लोहा लेते हुए अपना सर्वोच्च न्योछावर करने वाले माँ भारती के वीर सपूतों को कोटि-कोटि नमन करता हूँ”
“कृतज्ञ राष्ट्र आपके अमर बलिदान का सदैव ऋणी रहेगा”
केंद्रीय गृह मंत्री श्री अमित शाह ने आज 2001 में संसद भवन की रक्षा में अपने प्राणों की आहुति देने वाले बहादुर शहीदों को श्रद्धांजलि दी। केंद्रीय गृह मंत्री ने संसद भवन परिसर में वीर शहीदों को श्रद्धासुमन अर्पित किए।
इस कायरतापूर्ण हमले की 19वीं बरसी पर अपने ट्वीट में श्री अमित शाह ने कहा कि “2001में लोकतंत्र के मंदिर संसद भवन पर हुए कायरतापूर्ण आतंकी हमले में दुश्मनों से लोहा लेते हुए अपना सर्वोच्च न्योछावर करने वाले माँ भारती के वीर सपूतों को कोटि-कोटि नमन करता हूँ। कृतज्ञ राष्ट्र आपके अमर बलिदान का सदैव ऋणी रहेगा।”।
13 दिसंबर 2001 को लश्करे तैयबा और जैश ए मोहम्मद के आतंकवादी संसद परिसर में घुस आए थे और उन्होंने अंधाधुंध फ़ायरिंग की थी। सुरक्षा बलों ने भीषण जवाबी कार्रवाई में उन्हें मार गिराया था। इस हमले में दिल्ली पुलिस के 5 पुलिसकर्मी, सीआरपीएफ़ की एक महिला कर्मी, संसद भवन के वॉच एंड वार्ड के दो कर्मी और एक माली की मृत्यु हो गई थी। हमले में एक पत्रकार भी घायल हुआ था जिसकी बाद में मृत्यु हो गई थी।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 195.50 करोड़ से अधिक टीके लगाए जा चुके हैं
12-14 आयु वर्ग में 3.53 करोड़ से अधिक खुराकें लगाई गई
भारत में कोरोना के सक्रिय मामले 53,637 हैं
पिछले 24 घंटों में 8,822 नए मामले सामने आए
स्वस्थ होने की वर्तमान दर 98.66 प्रतिशत
साप्ताहिक सक्रिय मामलों की दर 2.35 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 195.50 करोड़  से अधिक हो गया। इस उपलब्धि को 2,51,27,455 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.53 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,923
|
|
दूसरी खुराक
|
|
1,00,52,120
|
|
प्रीकॉशन खुराक
|
|
54,44,586
|
|
अग्रिम पंक्ति के कर्मी
|
|
पहली खुराक
|
|
1,84,21,011
|
|
दूसरी खुराक
|
|
1,76,04,916
|
||
|
प्रीकॉशन खुराक
|
|
93,12,291
|
|
12-14 वर्ष आयु वर्ग
|
|
पहली खुराक
|
|
3,53,38,654
|
|
दूसरी खुराक
|
|
1,99,76,214
|
|
15-18 वर्ष आयु वर्ग
|
|
पहली खुराक
|
|
5,99,40,200
|
|
दूसरी खुराक
|
|
4,72,35,257
|
|
18-44 वर्ष आयु वर्ग
|
|
पहली खुराक
|
|
55,77,26,544
|
|
दूसरी खुराक
|
|
49,59,63,394
|
|
प्रीकॉशन खुराक
|
|
16,62,301
|
|
45-59 वर्ष आयु वर्ग
|
|
पहली खुराक
|
|
20,33,57,943
|
|
दूसरी खुराक
|
|
19,22,30,323
|
|
प्रीकॉशन खुराक
|
|
19,00,681
|
|
60 वर्ष से अधिक आयु वर्ग
|
|
पहली खुराक
|
|
12,71,80,902
|
|
दूसरी खुराक
|
|
11,99,81,067
|
|
प्रीकॉशन खुराक
|
|
2,13,50,944
|
|
प्रीकॉशन खुराक
|
||
|
3,96,70,803
|
|
कुल
|
|
|
|
1,95,50,87,271
भारत में सक्रिय मामले आज 53,637 हैं। सक्रिय मामले, कुल पॉजिटिव मामलों के 0.12 प्रतिशत हैं।
नतीजतन, भारत में स्वस्थ होने की दर 98.66 प्रतिशत है। पिछले 24 घंटों में 5,718 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,67,088 हो गई है।
बीते 24 घंटे में कोरोना के 8,822 नए मामले सामने आएं।
पिछले 24 घंटों में कुल 4,40,278 जांच की गई हैं। भारत ने अब तक कुल 85.58 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.35 प्रतिशत है और दैनिक रूप से पुष्टि वाले मामलों की दर 2.00 प्रतिशत है।
मंत्रिमण्डल
केन्द्रीय मंत्रिमंडल ने भारतीय प्रतिस्पर्धा आयोग  और जापान फेयर ट्रेड कमीशन  के बीच सहयोग ज्ञापन  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने प्रतिस्पर्धा कानून और नीति के मामले में आपसी सहयोग को बढ़ावा देने एवं इसे मजबूती प्रदान करने के लिए भारतीय प्रतिस्पर्धा आयोग  और जापान फेयर ट्रेडकमीशन  के बीच सहयोग ज्ञापन  को मंजूरी दे दी है।
प्रभाव:
उपर्युक्त स्वीकृत एमओसी आवश्यक सूचनाओं के आदान-प्रदान के जरिए सीसीआई को जापान की अपनी समकक्ष प्रतिस्पर्धा एजेंसी के अनुभवों एवं सबक से सीखने और अनुकरण करने में सक्षम करेगा जिससे उसकी दक्षता बढ़ेगी। यही नहीं, इससे सीसीआई को प्रतिस्पर्धा अधिनियम, 2002 पर बेहतर ढंग से अमल करने में मदद मिलेगी। इसके परिणामस्वरूप उपभोक्ता बड़े पैमाने पर लाभान्वित होंगे और इसके साथ ही समानता एवं समावेश को बढ़ावा मिलेगा।
विवरण:
इसके तहत सूचनाओं के आदान-प्रदान के साथ-साथ तकनीकी सहयोग, अनुभवों को साझा करने और प्रवर्तन संबंधी सहयोग के क्षेत्रों में विभिन्न क्षमता निर्माण पहलों के जरिए प्रतिस्पर्धा कानून और नीति के मामले में आपसी सहयोग को बढ़ावा देने एवं इसे मजबूती प्रदान करने की परिकल्पना की जाएगी।
पृष्ठभूमि:
प्रतिस्पर्धा अधिनियम, 2002 की धारा 18 के तहत सीसीआई को अधिनियम के तहत अपने कर्तव्यों का निर्वहन करने या अपने कार्यों को सफलतापूर्वक पूरा करने के उद्देश्य से किसी भी देश की किसी भी एजेंसी के साथ कोई भी समझौता या व्यवस्था करने की अनुमति दी गई है।
प्रधानमंत्री कार्यालय
हमें यह सुनिश्चित करने का प्रयास अवश्य करना चाहिए कि योग विश्व के कोने कोने तक पहुंच जाए: प्रधानमंत्री श्री मोदी
प्रधानमंत्री श्री नरेन्द्र मोदी ने योग आचार्यों, योग प्रचारकों और योग कार्य से जुड़े प्रत्येक व्यक्ति से यह सुनिश्चित करने की अपील की है कि योग विश्व के कोने कोने तक पहुंच जाए। वह सातवें अंतरराष्ट्रीय योग दिवस के अवसर पर बोल रहे थे।
प्रधानमंत्री ने गीता को उद्धृत करते हुए कहा कि हमें योग की सामूहिक यात्रा पर आगे बढ़ते रहने की आवश्यकता है क्योंकि योग में सबके लिए समाधान है। प्रधानमंत्री ने कहा कि कष्टों से मुक्ति ही योग है और यह सबकी सहायता करता है।
प्रधानमंत्री ने योग की बढ़ती लोकप्रियता और लोगों की दिलचस्पी को देखते हुए कहा कि यह महत्वपूर्ण है कि अपनी नींव और मूल को यथावत रखते हुए योग प्रत्येक व्यक्ति तक पहुंचे। प्रधानमंत्री ने कहा कि योग आचार्यों और हममें से प्रत्येक व्यक्ति को सभी लोगों तक योग को पहुंचाने के इस कर्तव्य में योगदान देना चाहिए।
विधि एवं न्याय मंत्रालय
न्याय विभाग ने डीएआरपीजी के स्वच्छता अभियान के तहत 1,780 वास्तविक फाइलों का निस्तारण किया
डिजिटल रिकॉर्ड प्रबंधन को अपनाते हुए, कानून और न्याय मंत्रालय के न्याय विभाग ने स्वच्छता अभियान निर्देशों के तहत आयोजित विशेष स्वच्छता अभियान के दौरान 1,780 वास्तविक फाइलों का निस्तारण किया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 16 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
16,00,27,805
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
वित्त मंत्रालय
 ‘नई सरकारी प्रतिभूति 2026’,  ‘नई सरकारी प्रतिभूति 2030’,  ‘7.41 प्रतिशत सरकारी प्रतिभूति 2036’ और  ‘7.40 प्रतिशत सरकारी प्रतिभूति 2062’ की बिक्री  के लिए नीलामी
भारत सरकार ने निम्न सरकारी प्रतिभूतियों -  एक समान मूल्य पद्धति का उपयोग करते हुए मूल्य आधारित नीलामी के जरिए 8000 करोड़ रुपये  की अधिसूचित राशि के लिए “नई सरकारी प्रतिभूति, 2026”,  एक समान मूल्य पद्धति का उपयोग करके मूल्य आधारित नीलामी के माध्यम से 7,000 करोड़ रुपए  की अधिसूचित राशि के लिए “नई सरकारी प्रतिभूति 2030" और  एक समान मूल्य पद्धति का उपयोग करके मूल्य आधारित नीलामी के माध्यम से 12,000 करोड़ रुपए  की अधिसूचित राशि के लिए “7.41% सरकारी प्रतिभूति 2036"  एक समान मूल्य पद्धति का उपयोग करके मूल्य आधारित नीलामी के माध्यम से 12,000 करोड़ रुपए  की अधिसूचित राशि के लिए “7.40% सरकारी प्रतिभूति 2062" की बिक्री  की घोषणा की है। भारत सरकार के पास उपरोक्त उल्लिखित प्रत्येक प्रतिभूति के लिए 2,000 करोड़ रुपए तक के अतिरिक्त सब्सक्रिप्शन का विकल्प होगा। नीलामी 13 अप्रैल, 2023  को भारतीय रिजर्व बैंक, मुंबई कार्यालय, फोर्ट, मुंबई द्वारा आयोजित की जाएगी।
सरकारी प्रतिभूतियों की नीलामी में स्टॉक्स की बिक्री की अधिसूचित धनराशि के 5 प्रतिशत तक की राशि गैर प्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और गैर प्रतिस्पर्धी दोनों बोलियां 13 अप्रैल 2023 को भारतीय रिज़र्व बैंक कोर बैंकिंग समाधान  प्रणाली पर इलेक्ट्रॉनिक प्रारूप में जमा की जानी चाहिए। गैर-प्रतिस्पर्धी बोलियां पूर्वाह्न 10:30 बजे से पूर्वाह्न 11:00 बजे के बीच और प्रतिस्पर्धी बोलियां पूर्वाह्न 10:30 बजे से पूर्वाह्न 11:30 बजे के बीच जमा की जानी चाहिए।
नीलामियों के परिणाम की घोषणा 13 अप्रैल, 2023  को की जाएगी और सफल बोलीदाताओें द्वारा भुगतान 17 अप्रैल, 2023  को किया जाएगा।
ये स्टॉक भारतीय रिजर्व बैंक द्वारा समय-समय संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केंद्र सरकार की प्रतिभूतियों में जब निर्गमित लेन-देन” संबंधी दिशा-निर्देशों के अनुसार “जब निर्गमित” कारोबार के लिए पात्र होंगे।
प्रधानमंत्री कार्यालय
प्रधानमंत्री ने ‘मिशन 100 प्रतिशत विद्युतीकरण’ की सफलता के लिये कोंकण रेलवे की टीम को बधाई दी
प्रधानमंत्री श्री नरेन्द्र मोदी ने ‘मिशन 100 प्रतिशत विद्युतीकरण’ की शानदार सफलता तथा सतत विकास के नये मानक स्थापित करने के लिये कोंकण रेलवे की टीम को बधाई दी है।
एक ट्वीट में प्रधानमंत्री ने कहा हैः
“पूरी कोंकण रेलवे टीम को ‘मिशन 100 प्रतिशत विद्युतीकरण’ की शानदार सफलता तथा सतत विकास के नये मानक स्थापित करने के लिये बधाई।”
रेल मंत्रालय
भारतीय रेलवे ने 19 दिन में "श्रमिक स्पेशल" ट्रेनों के जरिये कुल 21 लाख से अधिक यात्रियों को उनके गृह राज्यों तक पहुंचाकर एक और उपलब्धि हासिल की
भारतीय रेलवे ने 19 मई, 2020 तक  देश भर में 1595 "श्रमिक स्पेशल" ट्रेनें चलाई यात्रियों को मुफ्त भोजन और पानी दिया जा रहा है
विभिन्न स्थानों पर फंसे प्रवासी श्रमिकों, तीर्थयात्रियों, पर्यटकों, छात्रों और अन्य व्यक्तियों की स्पेशल ट्रेनों से आवाजाही के संबंध में गृह मंत्रालय के आदेश के बाद, भारतीय रेलवे ने "श्रमिक स्पेशल" ट्रेनें चलाने का फैसला किया।
19 मई 2020 तक , देश भर के विभिन्न राज्यों से कुल 1595 “श्रमिक स्पेशल” ट्रेनों को चलाया गया है। अब तक 21 लाख से अधिक यात्री अपने गृह राज्य पहुंच चुके हैं।
इन 1595 ट्रेनों को आंध्र प्रदेश, बिहार, संघ शासित चंडीगढ़, दिल्ली, गोवा, गुजरात, हरियाणा, झारखंड, कर्नाटक, केरल, मध्य प्रदेश, महाराष्ट्र, संघ शासित पुडुचेरी, पंजाब, राजस्थान, ओडिशा, तमिलनाडु, तेलंगाना, त्रिपुरा, उत्तर प्रदेश, उत्तराखंड, पश्चिम बंगाल जैसे विभिन्न राज्यों से चलाया गया।
साथ ही, इन श्रमिक स्पेशल ट्रेनों ने विभिन्न राज्यों जैसे उत्तर प्रदेश, बिहार, राजस्थान, पश्चिम बंगाल, छत्तीसगढ़, झारखंड, हिमाचल प्रदेश, जम्मू और कश्मीर, मणिपुर, मिजोरम, ओडिशा, तमिलनाडु, तेलंगाना, त्रिपुरा, उत्तराखंड, पंजाब, जम्मू और कश्मीर में अपनी यात्रा समाप्त की।
ट्रेन में चढ़ने से पहले यात्रियों की अच्छी तरह से स्क्रीनिंग की जाती है। यात्रा के दौरान यात्रियों को मुफ्त भोजन और पानी दिया जाता है।
विद्युत मंत्रालय
एनटीपीसी समूह ने चालू वित्तीय वर्ष में संचयी उत्पादन की क्षमता100 बिलियन यूनिट से अधिक प्राप्त की
यह बेहतर प्रदर्शन और विद्युत की मांग में बढ़ोतरी का संकेत देता है
विद्युत मंत्रालय के तहत एनटीपीसी समूह की कंपनियों ने चालू वित्तीय वर्ष में संचयी उत्पादन की क्षमता100 बिलियन यूनिट  से अधिक प्राप्त की है, यह संचालन में उत्कृष्टता के प्रति समूह की प्रतिबद्धता को सुदृढ़ करना दिखाता है।पिछले वर्ष समूह उत्पादन ने 7 अगस्त 2020 को 100 बीयू को पार किया था, यह बेहतर प्रदर्शन और चालू वर्ष में विद्युत की मांग में वृद्धि का संकेत है।
एनटीपीसी समूह की कंपनियों ने अप्रैल से जून 2021 की पहली तिमाही में 85.8 बीयू का उत्पादन दर्ज किया। पिछले वर्ष की इसी तिमाही में उत्पादित 67.9 बीयू से यह 26.3 फीसदी अधिक है। स्टैंड अलोन आधार पर,एनटीपीसी का उत्पादन अप्रैल से जून 2021 की पहली तिमाही में 19.1 फीसदी बढ़कर 71.7 बीयू हो गया, जबकि पिछले साल की इसी तिमाही में यह 60.2 बीयू था।
केंद्रीय विद्युत प्राधिकरण  से प्रकाशित आंकड़ों के अनुसार, छत्तीसगढ़ स्थित एनटीपीसी कोरबा  अप्रैल से जून 2021 के बीच 97.61 फीसदी प्लांट लोड फैक्टर  के साथ भारत में शीर्ष प्रदर्शन करने वाला ताप विद्युत संयंत्र है।इसके अलावा, उत्तर प्रदेश में स्थित 37 साल पुराना एनटीपीसी सिंगरौली यूनिट 4  ने अप्रैल से जून 2021 तक देश में सबसे अधिक 102.08 फीसदी पीएलएफ हासिल किया।यह विद्युत संयंत्रों के संचालन और रखरखाव में एनटीपीसी की विशेषज्ञता व परिचालन उत्कृष्टता के उच्च स्तर को प्रदर्शित करता है।
66,085 मेगावाट की कुल स्थापित क्षमता के साथ, एनटीपीसी समूह के पास 29 नवीकरणीय परियोजनाओं सहित 71 पावर स्टेशन हैं।वहीं एनटीपीसी ने 2032 तक 60 गीगावाट  नवीकरणीय ऊर्जा  क्षमता स्थापित करने का लक्ष्य रखा है।
एनटीपीसी भारत की पहली ऐसी ऊर्जा कंपनी भी है, जिसने ऊर्जा पर संयुक्त राष्ट्र उच्च स्तरीय वार्ता  के हिस्से के रूप में अपने एनर्जी कॉम्पैक्ट लक्ष्यों को घोषित किया है।
एनटीपीसी समूह के पास निर्माणाधीन 20 गीगावाटसे अधिक क्षमता है। इसमें 5 गीगावाट की नवीकरणीय ऊर्जा परियोजनाएं भी शामिल हैं। पर्यावरण के अनुकूल ऊर्जा परियोजनाओं के माध्यम से सस्ती कीमतों पर विद्युत की निर्बाध आपूर्ति एनटीपीसी की विशिष्टता रही है।
संस्कृति मंत्रालय
संस्कृति मंत्रालय के तत्वाधान में अंतर्राष्ट्रीय बौद्ध परिसंघ , कल राष्ट्रीय संग्रहालय में आषाढ़ पूर्णिमा मनाएगा
भारत सरकार के संस्कृति मंत्रालय के तत्वाधान में अंतर्राष्ट्रीय बौद्ध परिसंघ , 03 जुलाई, 2023 को राष्ट्रीय संग्रहालय, जनपथ, नई दिल्ली में धम्मचक्र प्रवर्तन दिवस के रुप में आषाढ़ पूर्णिमा का उत्सव मनाएगा। यह आईबीसी का वार्षिक प्रमुख कार्यक्रम है और बुद्ध पूर्णिमा अथवा वैशाख पूर्णिमा के पश्चात बौद्धों के लिए द्वितीय प्रमुख बलिदान दिवस है।
इस कार्यक्रम में राष्ट्रपति श्रीमती द्रौपदी मुर्मु का वीडियो संबोधन प्रस्तुत किया जाएगा। इस कार्यक्रम की झलकियों का प्रसारण लुम्बिनी  में आईबीसी की विशेष परियोजना- ‘‘भारत अन्तर्राष्ट्रीय बौद्ध संस्कृति और विरासत केन्द्र’’ में किया जाएगा। प्रधानमंत्री श्री नरेन्द्र मोदी ने पिछले वर्ष बुद्ध पूर्णिमा के अवसर पर लुम्बिनी, नेपाल में इस केन्द्र की आधारशिला रखी थी।
इस कार्यक्रम में परम पावन 12वें शैमगोन केंटिंग ताई सितुपा द्वारा आषाढ़ पूर्णिमा के महत्व पर धम्म बातचीत एवं संस्कृति और विदेश राज्य मंत्री श्रीमती मीनाक्षी लेखी का विशेष संबोधन शामिल होगा। इस कार्यक्रम में कई अन्य गणमान्य व्यक्ति और बौद्ध संघों के संरक्षक, प्रख्यात गुरु, विद्वान और नई दिल्ली स्थित राजनयिक प्रतिनिधि भाग लेंगे।
भारत की ऐतिहासिक विरासत को ध्यान में रखते हुए, बुद्ध के ज्ञान की भूमि, उनके धम्मचक्र को गति और महापरिनिर्वाण, आईबीसी नई दिल्ली, जनपथ के राष्ट्रीय संग्रहालय में आषाढ़ पूर्णिमा समारोह की मेजबानी कर रहा है जहां शाक्यमुनि के पवित्र अवशेष रखे गये हैं।
सारनाथ में ही बुद्ध ने अपना प्रथम उपदेश दिया था और धम्मचक्र को गति प्रदान की थी। आषाढ़ पूर्णिमा का शुभ दिन, जो हिन्दू पंचांग के अनुसार आषाढ़ महीने की पूर्णिमा के दिन पड़ता है, इसे श्रीलंका में एसाला पोया और थाईलैंड में असन्हा बुचा के नाम से भी जाना जाता है। यह दिन भारत के वाराणसी के पास वर्तमान सारनाथ में 'डीयर पार्क', शिशिपतन मृगदया में आषाढ़ की पूर्णिमा के दिन पहले पांच तपस्वी शिष्यों  को ज्ञान प्राप्त करने के बाद बुद्ध की पहली शिक्षा का प्रतीक है।
भिक्षुओं और भिक्षुणियों के लिए वर्षा ऋतु विश्राम  भी इस दिन से शुरू होता है जो जुलाई से अक्टूबर तक तीन चंद्र महीनों तक चलता है, जिसके दौरान वे एक ही स्थान पर रहते हैं, सामान्यत: गहन ध्यान के लिए समर्पित मंदिरों में रहते हैं। इस दिन को बौद्धों और हिंदुओं दोनों द्वारा अपने गुरुओं के प्रति श्रद्धा प्रकट करने के लिए गुरु पूर्णिमा के रूप में भी मनाया जाता है।
रक्षा मंत्रालय
मिशन सागर के तहत भारतीय नौसेना का जहाज ऐरावत चिकित्सा सामान की आपूर्ति देने के लिए इंडोनेशिया के जकार्ता पहुंचा
भारतीय नौसेना का लैंडिंग शिप टैंक  आईएनएस ऐरावत 24 अगस्त 2021 को इंडोनेशिया के जकार्ता में तंजुंग प्रियक पोर्ट पर 10 लिक्विड मेडिकल ऑक्सीजन  कंटेनर देने के लिए पहुंचा। इंडोनेशिया सरकार द्वारा कंटेनरों की आवश्यकता जताई गई थी जिसके आधार पर आईएनएस ऐरावत द्वारा यह डिलिवरी की गई है।
इंडोनेशिया में जहाज से चिकित्सा का सामान उतरने का काम पूरा होने पर,चल रहे मिशन सागर के हिस्से के रूप में, आईएनएस ऐरावत इस क्षेत्र के अन्य मित्र देशों को चिकित्सा आपूर्ति प्रदान करना जारी रखेगा।
आईएनएस ऐरावत को जल और स्थल पर संचालन करने के लिए प्राथमिक भूमिका के साथ एचएडीआर मिशन करने के लिए भी बनाया गया है। आईएनएस ऐरावत पूर्व में हिंद महासागर में विभिन्न राहत प्रयासों का हिस्सा रहा है। इससे पहले इसी जहाज ने चिकित्सा सहायता को ट्रांस-शिप किया था और 24 जुलाई 2021 को इंडोनेशिया को 05 लिक्विड मेडिकल ऑक्सीजन  कंटेनर  और 300 ऑक्सीजन कॉन्सेंट्रेटर सौंपे थे।
भारत और इंडोनेशिया एक मजबूत सांस्कृतिक विरासत से बंधे हुए हैं और दोनों देश के बीच बेहतरीन साझेदारी हैं। दोनों देश एक सुरक्षित भारत-प्रशांत क्षेत्र की दिशा में समुद्री क्षेत्र में एक साथ मिलकर काम कर रहे हैं। दोनों देशों की नौसेनाएं नियमित रूप से द्विपक्षीय अभ्यास और समन्वित पहरेदारी भी करती हैं।
प्रधानमंत्री कार्यालय
प्रधानमंत्री ने हैती के राष्ट्रपति जोवेनेल मोईज़ की हत्या पर शोक व्यक्त किया
प्रधानमंत्री श्री नरेन्द्र मोदी ने हैती के राष्ट्रपति जोवेनेल मोईज़ की हत्या और प्रथम महिला मार्टिन मोईज़ पर हुये हमले पर दु:ख व्यक्त किया है।
अपने ट्वीट में प्रधानमंत्री ने कहा है, “मैं हैती के राष्ट्रपति जोवेनेल मोईज़ की हत्या और प्रथम महिला मार्टिन मोईज़ पर हमले से दु:खी हूं। राष्ट्रपति मोईज़ के परिजनों और हैती के लोगों के प्रति मेरी संवेदनायें।”
पूर्वोत्तर क्षेत्र विकास मंत्रालय
कोविड-19 के बाद पूर्वोत्तर क्षेत्र पर्यटन और व्यवसाय की पसंदीदा जगह बनेगा: डॉ. जितेंद्र सिंह
पूर्वोत्तर परिषद की 69वीं पूर्ण बैठक का समापन
पूर्वोत्तर परिषद  की 69वीं पूर्ण बैठक, जिसका उदघाटन केंद्रीय गृह मंत्री श्री अमित शाह द्वारा 23 जनवरी 2021 को किया गया था, आज सफलतापूर्वक इसका समापन हुआ।
यह दो दिवसीय कार्यक्रम उत्तर पूर्वी क्षेत्र के चहुंमुखी विकास के लिए योजनाएं बनाने पर केंद्रित था जहां अभी तक विभिन्न योजनाओं द्वारा की गई प्रगति पर चर्चा हुई। इस दौरान निवेश को बढ़ाने और इस क्षेत्र में व्यवसाय की प्रकिया को आसान बनाकर रैंकिंग में सुधार लाने पर भरपूर मंथन हुआ। विभिन्न तकनीकी सत्रों में पूर्वोत्तर क्षेत्र में आजीविका, उद्यमिता, बुनियादी ढांचे, कनेक्टिविटी और अन्य संबंधित क्षेत्रों से संबंधित विकास परियोजनाओं पर चर्चा की गई।
केंद्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ जितेंद्र सिंह, ने समापन समारोह के अपने संबोधन में प्रधानमंत्री नरेन्द्र मोदी के विकास के दृष्टिकोण को दोहराते हुए कहा कि पूर्वोत्तर क्षेत्र के विकास को अन्य विकसित राज्यों के स्तर पर लाना उनका लक्ष्य है।
डॉ जितेंद्र सिंह ने इस बात को स्वीकारा कि प्रधानमंत्री नरेन्द्र मोदी के नेतृत्व में पूर्वोत्तर क्षेत्र के विकास ने पिछले छह-सात वर्षों से जो रफ्तार पकड़ी है उसे ऐसे ही कायम रखा जाएगा। इस पर देश भर में इस बारे में बनी एकमत राय इस बात का सबूत है कि सही में इस क्षेत्र के विकास को फास्ट ट्रैक किया गया है। उन्होंने यह भी कहा कि उम्मीदें बहुत अधिक है और प्रधानमंत्री चाहते हैं कि जितना अभी तक हासिल हुआ है उससे कहीं अधिक आगे हासिल किया जाए। उन्होंने विश्वास व्यक्त किया कि सभी राज्यों और विभिन्न मंत्रालयों के समर्पण से पूर्वोत्तर निकट भविष्य में सभी चुनौतियों को पार पाने में सक्षम होगा। मंत्री ने कहा कि उन्हें इस बात पर भी गर्व है कि उनके मंत्रालय ने जो कहा, वो किया और लोगों की अपेक्षाओं पर वे खरा उतरे हैं। असल में वे अपने मंत्रालय के सहकर्मियों और अन्य हितधारकों के सहयोग से अपेक्षाओं से आगे निकलकर काम करने में सफल हुए हैं।
डॉ जितेंद्र सिंह ने केंद्र सरकार के विभिन्न मंत्रालयों और विभागों के वरिष्ठ अधिकारियों द्वारा प्रस्तुत की गई प्रस्तुतियों को धैर्यपूर्वक सुना और मंत्रालयों के सचिवों से पूर्वोत्तर के राज्यों को हर संभव सहायता प्रदान करने का अनुरोध किया।
डॉ सिंह ने आगे कहा कि जब बाकी दुनिया कोविड-19 के बाद के वक्त में आर्थिक पुनरुत्थान की तलाश कर रही होगी, पूर्वोत्तर क्षेत्र भारत के विकास की कहानी का नेतृत्व करेगा। उन्होंने यह भी कहा कि कोविड-19 के पश्चात पूर्वोत्तर क्षेत्र भारत के पसंदीदा व्यापारिक स्थलों में से एक होगा और यहां का बांस आर्थिक गतिविधियों का प्रमुख स्तंभ बनेगा। उन्होंने सभी राज्यों को कोविड-19 के बाद की चुनौतियों से निपटने के लिए खुद को पूर्वोत्तर क्षेत्र की अनुकूल स्थिति का उपयोग करने के लिए तैयार रखने की सलाह दी।
मंत्री ने सभी राज्यों से विभिन्न मंत्रालयों द्वारा आवंटित धन का उपयोग करने का आग्रह किया ताकि योजनाओं का लाभ अंतिम व्यक्ति तक पहुंच सके। डॉ सिंह ने कहा कि उत्तर पूर्वी परिषद के तहत निधियों के उपयोग की दर उत्साहजनक रही है और उम्मीद है कि इस क्षेत्र को आवंटित अन्य मंत्रालयों के तहत निधियों को भी अधिकतम उपयोग में लाया जाएगा।
एमजी/एएम/पीके
(Visitor Counter : 162
आयुष
आयुष मंत्री कल गाजियाबाद में राष्ट्रीय यूनानी औषधि संस्थान की आधारशिला रखेंगे
केन्द्रीय आयुष राज्य मंत्री  श्री श्रीपद येसो नाईक कल गाजियाबाद में राष्ट्रीय यूनानी औषधि संस्थान  की आधारशिला रखेंगे। इस अवसर पर केन्द्रीय विदेश राज्य मंत्री जनरल वी.के. सिंह भी मौजूद रहेंगे।
एनआईयूएम, गाजियाबाद वर्तमान एनआईयूएम, बंगलुरू का विस्तार है, जिसे करीब 300 करोड़ रूपये की लागत से 10 एकड़ भूमि में बनाया जायेगा। 200 बिस्तरों वाला अस्पताल बन जाने के बाद एनआईयूएम, गाजियाबाद उत्तरी भारत के सबसे बड़े यूनानी औषधि संस्थानों में से एक होगा। स्वास्थ्य सेनायें प्रदान करने के अलावा, एनआईयूएम में गुणवत्तापूर्ण अनुसंधान और स्नातकोत्तर तथा पीएचडी स्तरों पर शिक्षा की सुविधा होगी। एनआईयूएम, गाजियाबाद स्थापित करने के लिए भूमि भारत सरकार के आवास और शहरी मामलों के मंत्रालय द्वारा प्रदान की गई है।
इस अवसर पर राज्य सभा सांसद श्री अनिल अग्रवाल, श्री विजयपाल सिंह तोमर, उत्तर प्रदेश के आयूष राज्य मंत्री  श्री धरम सिंह सैनी, साहिबाबाद के विधायक श्री सुनील कुमार शर्मा,मुरादनगर के विधायक अजीत पाल त्यागी, लोनी के विधायक श्री नंदकिशोर, मोदी नगर की विधायक श्रीमती मंजू शिवाच तथा आयूष मंत्रालय के सचिव वैद्य राजेश कोटेचा भी उपस्थित रहेंगे।
आरकेमीणा/एएम/केपी/एसएस-
(Visitor Counter : 216